# ESIOPETUSKULJETUKSET

**TAKSIN TILAUS/PERUUTUS TAI AJAN MUUTOS**

**Esiopetuskuljetuksien käytännön järjestelyt hoitaa Tuomi Logistiikka**

**puh: 03 5678 107**

**sähköposti:** koulukuljetukset@nokiankaupunki.fi

**Tilausliikenteen osalta oppilaan huoltajalle ilmoitetaan noutoaika ja -paikka vuosittain muutamaa päivää ennen lukuvuoden alkua. Noutoaika pyritään pitämään säännöllisenä. Mikäli noutoaika muuttuu, muutoksista ilmoitetaan huoltajille. Oppilaan tulee olla noutopaikalla vähintään 5 minuuttia ennen sovittua noutoaikaa. Mikäli noutopaikkana toimii kotipiha, oppilaan ei tarvitse odottaa ulkona, mikäli pystyy havaitsemaan auton tulon ja on valmis pikaisesti siirtymään ulos heti kun auto saapuu pihapiiriin.**

**Autoa tulee odottaa 20 minuuttia yli sovitun aikataulun, minkä jälkeen oppilas voi palata kotiin. Saapumatta jättäneestä kuljetuksesta ilmoitetaan välittömästi Tuomi Logistiikalle.**

**Kuljetukset pyritään järjestämään siten että oppilas tuodaan esiopetuspaikkaan enintään 30 minuuttia ennen esiopetuksen alkua ja noudetaan viimeistään 30 minuuttia esiopetuksen päättymisen jälkeen. Mikäli oppilas sairastuu ja tämä havaitaan vasta aamulla, perutaan kuljetus soittamalla sekä kuljettajalle että Tuomi Logistiikalle. Mikäli oppilaan osalta tiedetään jo etukäteen, että joinain päivinä kuljetusta ei tarvita, perutaan kuljetukset Tuomi Logistiikalle.**

**Peruutuksista ja muutoksista ilmoitetaan Tuomi Logistiikalle sähköpostilla: koulukuljetukset@nokiankaupunki.fi (luetaan aamulla klo 7 alkaen, noin klo 19 asti) tai puh. 03 5678 107 (klo 7-16)**